b'\n_START_ARTICLE_\nSarah Hendrickson\n_START_SECTION_\nBronasta in srebrna med mladinkami\n_START_PARAGRAPH_\nSarah je v starosti 15 let osvojila bronasto medaljo na Svetovnem mladinskem prvenstvu 2010 na posami\xc4\x8dni tekmi. Dve leti kasneje je v tur\xc5\xa1kem Erzurumu zasedla drugo mesto in osvojila \xc5\xa1e srebrno kolajno.\n_START_SECTION_\nSvetovni pokal, 2011-15\n_START_PARAGRAPH_\nNa tekmah svetovnega pokala je debitirala na sploh prvi tovrstni tekmi v smu\xc4\x8darskih skokih za \xc5\xbeenske 3. decembra 2011 v Lillehammerju s prvo zgodovinsko zmago v svetovnem pokalu za \xc5\xbeenske. Skupaj pa ima \xc5\xbee kar 13 posami\xc4\x8dnih zmag v svetovnem pokalu. V sezoni 2011-12 je osvojila tudi prvi veliki kristalni globus za svetovni pokal v \xc5\xbeenskih smu\xc4\x8darskih skokih.\n_START_SECTION_\nSvetovna prvakinja 2013\n_START_PARAGRAPH_\n22. februarja 2013 je v italijanskem Val di Fiemmeju postala svetovna prvakinja na tekmi posameznic v skokih na srednji napravi._NEWLINE_Leta 2014 je nastopila na prvi tekmi za \xc5\xbeenske v smu\xc4\x8darskih skokih v zgodovini olimpijskih iger na srednji skakalnici in osvojila 21. mesto.\n_START_SECTION_\nPo\xc5\xa1kodba in odsotnost\n_START_PARAGRAPH_\nSredi leta 2015 si je na treningu obnovila staro po\xc5\xa1kodbo kolena in posledi\xc4\x8dno ostala brez nastopanja v sezoni 2015-16. Namesto tekmovanja je morala je na operacijo in dolgotrajno okrevanje po njej.\n_START_SECTION_\nVrnitev\n_START_PARAGRAPH_\nPo enoletni odsotnosti se je vrnila na tekmovanja v za\xc4\x8detku sezone 2016-17. Na prvi tekmi sezone je zasedla enajsto mesto.'